ચીફ જસ્ટિસ દીપક મિશ્રાની આગેવાનીમાં પાંચ જજની બેન્ચે જણાવ્યું હતું કે 'આપખુદશાહી કે અરાજકતાને કોઇ સ્થાન નથી.' ચુકાદામાં એવું પણ ઠરાવાયું છે કે કેન્દ્ર દ્વારા નીમાયેલા ઉપરાજ્યપાલ એક 'ખલેલ પહોંચાડનાર' તરીકે કામ ન કરી શકે. આમ કોર્ટના ચુકાદામાં ઉપરાજ્યપાલ અનિલ બૈજલ કેન્દ્રના ઇશારે તેમની સરકારની કામગીરીમાં અડચણ પેદા કરે છે તેવા અરવિંદ કેજરીવાલના લાંબાગાળાના આક્ષેપોને સમર્થન મળ્યું હોય તેમ કહી શકાય.